Osnovna škola Velika Mlaka

Velika Mlaka, Brune Bušića 7

10408 Velika Mlaka

Velika Mlaka, 13. rujna 2019,

 Javni poziv za prijavu kandidata za izvršavanje poslova pomoćnika u nastavi

## U okviru projekta „Svako dijete ima pravo na obrazovanje“ koji je prijavljen na Natječaj Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza II., financiranom iz Europskog socijalnog fonda, Operativnog programa Učinkoviti ljudski potencijali 2014. – 2020. objavljuje se Javni poziv za prijavu kandidata za izvršavanje poslova pomoćnika u nastavi. I.• Broj traženih osoba: 1• Mjesto rada: Osnovna škola Velika Mlaka• Radno vrijeme: nepuno radno vrijeme – 23- 30 sati tjedno• Prijevoz na rad: prema Temeljnom kolektivnom ugovor za službenike i namještenike u javnim službama

## • Vrsta ugovora: ugovor o radu na određeno vrijeme najduže do 30.lipnja 2019.

II.
UVJETI:
• najmanje završena četverogodišnja srednja škola,
• nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi

III.
OPIS POSLOVA
Osnovna je zadaća pomoćnika u nastavi pružanje neposredne podrške i pomoći učenicima s teškoćama u razvoju sa ciljem olakšavanja njihovog obrazovnog procesa i socijalizacije.

IV.

Odabir osoba koje će izvršavati poslove pomoćnika u nastavi izvršit će Školski tim.

V.

S odabranim pomoćnikom u nastavi sklopit će se ugovor o radu na određeno, nepuno radno vrijeme kojim će se definirati međusobna prava i obaveze.

VI.

Uz prijavu na javni poziv, kandidati za pomoćnike dužni su priložiti:

• životopis,
• dokaz o stručnoj spremi (neovjerena preslika),
• dokaz o hrvatskom državljanstvu (neovjerena preslika osobne iskaznice ili domovnice),
• dokaz o prebivalištu (neovjerena preslika osobne iskaznice ili uvjerenja o prebivalištu)
• dokaz da se ne vodi kazneni i istražni postupak (neovjerena preslika uvjerenja o nekažnjavanju – ne starije od 3 mjeseca).
Kandidati koji ostvaruju pravo na prednost pri zapošljavanju sukladno članku 102. Zakona o pravima hrvatskih branitelja iz Domovinskog rata i članova njihovih obitelji, uz prijavu na javni natječaj dužni su, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja: <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. i 152/14.) dužan je u prijavi na natječaj pozvati se na to pravo te priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju na temelju članka 48.f Zakona o zaštiti civilnih i vojnih invalida rata (Narodne novine, broj 33/92, 77/92, 27/93, 58/93, 2/94, 108/95, 108/96, 82/01, 103/03 i 148/13) dužan je uz prijavu priložiti sve dokaze o ispunjavan ju traženih uvjeta, potvrdu o statusu vojnog/civilnog invalida rata i dokaz o tome na koji je način prestao radni odnos.
Nepravovremene i nepotpune prijave neće se razmatrati.

U skladu s Uredbom europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (Narodne novine, broj 42/18) prijavom na natječaj kandidat daje privolu OŠ Velika Mlaka da se njegovi podaci prikupljaju, obrađuju, objavljuju u digitalnom obliku te čuvaju u svrhu provođenja javnog natječaja za zapošljavanje.
Zaprimljenu dokumentaciju ne vraćamo kandidatima.

VII.

Prijave se podnose poštom ili predaju osobno na sljedeću adresu:

Osnovna škola Velika Mlaka

Brune Bušića 7

 10408 Velika Mlaka

s napomenom „Prijava za pomoćnika u nastavi“.

Rok za podnošenje prijava je 8 dana od objave natječaja.
Nepotpune i nepravodobne prijave neće se razmatrati.

Za sve informacije možete se obratiti na brojeve telefona 01/6235-606– Adriana Vučetić, mag.pead.soc.

Ravnateljica:

Zrinka Šućur, prof.

KLASA: 100-01/19-01/09

URBROJ: 238/31-22-19-01-2

U Velikoj Mlaki, 13. rujan 2019.